26/09/2012 | Administración LocalMunicipal
Arzúa
Aprobación definitiva de ordenanza fiscal

ANUNCIO DE APROBACIÓN DEFINITIVA DA ORDENANZA FISCAL REGULADORA DA TAXA POR OCUPACIÓN DE TERREOS DE USO PÚBLICO, POR MESAS E CADEIRS, TRIBUNAS, TABOADOS E OUTROS ELEMENTOS ANÁLOGOS O Concello Pleno, en sesión celebrada o pasado día 30 de xullo do 2012, aprobou provisoriamente a modificación da ordenanza fiscal reguladora data taxa por ocupación de terreos de uso público por mesas, cadeiras, tribunas, taboados e outros elementos análogos. Durante o período de exposición ao público non se formularon reclamacións, elevandose a definitivo o acordo provisional relativo a ordenanza fiscal citada, adoptado en aplicación do artigo 17.3 do Real decreto lexislativo 2/2004, do 5 de marzo, polo que se aproba o Texto Refundido da Lei reguladora das facendas locais. Co fin de darlle cumprimento ao principio constitucional de publicidade das normas e dacordo co disposto no artigo 17.4 do citado Real decreto lexislativo 2/2004, publícase agora o acordo de aprobación definitiva, así como o texto íntegro da ordenanza fiscal modificada no seguinte sentido: “Primeiro. –Aprobar provisionalmente a modificación da ordenanza fiscal reguladora da taxa por ocupación de terreos de uso público por mesas, cadeiras, tribunas, taboados e outros elementos análogos, con finalidade lucrativa. Segundo. –Exponer ao público o expediente íntegro que dou lugar á adopción deste acordo, no taboleiro de anuncios da Casa do Concello e no Boletín Oficial da Provincia, durante o prazo de trinta días hábiles; dentro dos que os interesados poderán presentar as reclamacións que estimen oportunas. Terceiro. –Considerar elevado a definitivo o acordo de aprobación provisional da modificación da referida ordenanza, para o suposto de que non se presenten reclamacións durante o período de exposición pública. Cuarto. –No anterior suposto (de aprobación tácita), publicarase íntegramente no Boletín Oficial da Provincia, tanto o texto da referida ordenanza, tal como quedaría redactada como consecuencia da súa modificación, así como a parte dispositiva do acordo de aprobación da mesma.” ORDENANZA FISCAL REGULADORA DA TAXA POR OCUPACIÓN DE TERREOS DE USO PÚBLICO, POR MESAS E CADEIRS, TRIBUNAS, TABOADOS E OUTROS ELEMENTOS ANÁLOGOS CON FINALIDADE LUCRATIVA ARTIGO 1.º.–FUNDAMENTO E OBXECTO. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases de réxime local, e de conformidade co disposto nos artigos 15 a 19 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, este Concello establece a taxa por ocupación de terreos de uso público con mesas, cadeiras, taboados e outros elementos análogos con finalidade lucrativa, que se rexerá pola presente ordenanza fiscal, que atende ao previsto no artigo 57 do citado R. D. Lex.2/2004. ARTIGO 2.º.–FEITO IMPOÑIBLE. Constitúe o feito impoñible desta taxa as ocupacións de terreos de uso público local con mesas, cadeiras, veladores, paraventos, macetas, parasoles, felpudos, tribunas, taboados e outros elementos análogos. ARTIGO 3.º.–SUXEITOS PASIVOS E OBRIGADOS TRIBUTARIOS. Serán suxeitos pasivos desta taxa as persoas físicas ou xurídicas e as entidades ás que se refire o artigo 35 da Lei xeral tributaria que utilicen ou aproveiten especialmente o dominio público local en beneficio particular, en relación a algún dos supostos citados no feito impoñible. ARTIGO 4.º.–BENEFICIOS FISCAIS. Non se aplicarán outros beneficios fiscais que os expresamente previstos en normas con rango de lei e nos tratados internacionais. ARTIGO 5.º.–OBRIGADOS TRIBUTARIOS.1. Son obrigados tributarios, en concepto de contribuíntes, as persoas físicas ou xurídicas e as entidades a que se refire o artigo 35.4 da Lei xeral tributaria a cuxo favor se outorguen as autorizacións e se beneficien ou realicen os aproveitamentos.2. Serán responsables solidarios da débeda tributaria as persoas ou entidades a que se refire o artigo 42 da Lei xeral tributaria.3. Serán responsables subsidiarios os administradores das sociedades e os síndicos, interventores e liquidadores de quebras, concursos, sociedades e entidades en xeral, nos supostos e co alcance que sinala o artigo 43 da Lei xeral tributaria. ARTIGO 6.º.–BASE IMPOÑIBLE. Tomarase como base para determinar o importe da cota tributaria o número de metros cadrados de vía pública delimitada polas mesas, cadeiras e demais elementos instalados. ARTIGO 7.º.–TARIFAS. Establécense as seguintes: 7.1.–Para a ocupación da vía pública nas rúas Avda. de Lugo, Rúa Santiago e praza de Galiza: por cada m 2 de terreo de uso público delimitado con mesas, cadeiras, voadores, paraventos, macetas, parasoles, tribunas, taboados e outros elementos análogos, ao mes 2,10 €/m 2.7.2.–Para os supostos de ocupación da vía pública no resto de rúas e prazas do municipio: por cada m 2 de terreo de uso público delimitado con mesas, cadeiras, voadores, cadeiras, paraventos, macetas, parasoles, tribunas, taboados e outros elementos análogos, ao mes 1,80 €/m 2.7.3.–Para a aplicación deste artigo terase en conta o seguinte: a) Se como consecuencia da colocación de toldos, marquesiñas, separadores e outros elementos auxiliares se delimita unha superficie maior á ocupada por mesas e cadeiras, tomarase aquela como base de cálculo. b) Os aproveitamentos poden ser anuais ou mensuais, segundo que a autorización sexa polo ano natural ou unha parte deste, respectivamente. Neste último caso, a efectos do cálculo da taxa tomarase en consideración un número enteiro de meses, redondeandose por exceso, sen que en ningún caso proceda prorrateo da taxa. ARTIGO 8.º.–PERÍODO IMPOSITIVO E DEVENGO DA TAXA.1. No caso de ocupacións permanentes, o período impositivo coincide co ano natural, agás cando se trate de supostos de inicio da utilización privativa ou aproveitamento especial do dominio público local, caso no que abarcará dende a data da concesión da autorización municipal ata o remate do ano natural.2.–Nos casos de autorización de temporada o perÍodo impositivo iniciase o 1 de marzo e finaliza o 31 de outubro.3. A taxa devéngase o 1 de xaneiro de cada ano nos supostos de autorización anual e o 1 de marzo nos casos de autorización de temporada, e as cotas serán irreducibles agás cando nos casos de inicio da utilización privativa ou aproveitamento especial do dominio público local a data de inicio non coincida coa data do devengo, de tal xeito que neste caso as cotas calcularánse proporcionalmente ao número de meses enteiros naturais, incluíndo o mes da data de autorización.4. No caso de cese na utilización privativa as cotas non serán prorrateables e non procederá a anulación de liquidación da taxa por este concepto. ARTIGO 9.º.–NORMAS DE XESTIÓN.1.–Cando se conceda a autorización para a realización dos aproveitamentos previstos nesta ordenanza, dictarase resolución aprobatoria da liquidación en concepto de taxa por oucupación da vía publica con mesas, cadeiras, tribunas, taboados e outros elementos análogos.2.–Para os supostos de autorizacións anuais periódicas, a taxa xestionarase mediante padrón tramitado anualmente polos servizos económicos do Concello e comprenderá a relación de suxeitos pasivos e cotas tributarias. ARTIGO 10.º.–INGRESO O pagamento da taxa regulada nesta ordenanza realizarase: a) Nas liquidacións de contraído previo, nas entidades financeiras onde establecese o Concello na notificación da liquidación efectuada. b) Nas liquidacións por recibo ou censo, nas datas e entidades financeiras ou oficinas que se sinalen no edito de exposición pública do censo. ARTIGO 11.º.–INFRACCIÓNS E SANCIÓNS TRIBUTARIAS. Para a cualificación das infraccións tributarias, así como das sancións que a elas corresponden en cada caso, estarase ao disposto nos artigos 178 e seguintes da Lei xeral tributaria e na Ordenanza xeral de xestión. DISPOSICIÓN DERROGATORIA. A partir da entrada en vigor desta ordenanza queda derrogada a anterior reguladora da taxa por ocupación de terreos de uso público con mesas, cadeiras, tribunas, taboados e outros elementos análogos con finalidade lucrativa, que fora aprobada polo Pleno do Concello en sesión celebrada o día 29 de outubro do 2003. DISPOSICIÓN FINAL. A presente ordenanza, que consta de once artigos, unha disposición derrogatoria, e unha disposición final, foi aprobada polo Pleno na sesión realizada o de do 2012, entrará en vigor o día 1 de xaneiro do 2013 e aplicarase mentres non se acorde a súa modificación ou derrogación. Arzúa, 18 de setembro do 2012. O alcalde Asdo.: José Luis García López